שו"ת רשב"ץ (תשב"ץ)/חלק ב/קכד
ענין קכד:
החמישית קריעת הגט מיד האשה אם הוא פוסל אותו.
ואינו יודע מה ספק יש בזה שאם הוציא' גט קרוע בקרע ב"ד בפנינו בודאי לא מנסבי' לה כדין שטר חוב כדאמרי' בפ' גט פשוט (קס"ח ע"ב) וכן כ' הרמב"ם ז"ל בפ' ד' מהלכו' גרושין והכי איתא בתוספתא דגטין.
אבל אם עדים העידו שנמסר בידה קודם קריע' אין בקריע' שנעשית לאחר מיכן שום חשש ובין נקרע בין לא נקרע מותרת לינשא וכדאי' בפרק התקבל (ס"ג ע"ב) שנים שאמרו בפנינו קבל וקרע ואמרי' התם (ס"ד ע"א) קרע למה לי אמר רבא בשעת השמד שנו: